Source: https://www.kohus.ee/et/ajakirjanikule/uudised/ringkonnakohus-tuhistas-mehe-suudimoistmise-morvas
Timestamp: 2019-02-18 20:09:20+00:00
Document Index: 3329174

Matched Legal Cases: ['kohus ', 'kohus ', 'kohus ', 'kohus ', 'kohus ', 'kohus ', '§ 115']

Ringkonnakohus tühistas mehe süüdimõistmise mõrvas | Eesti kohtud
Ringkonnakohus tühistas mehe süüdimõistmise mõrvas
Ringkonnakohus rahuldas Kirill Kopeikini ja tema kaitsja apellatsioonid ja mõistis nooruki mõrva asemel süüdi provotseeritud tapmises, mõistes talle liitkaristuseks aasta, kaheksa kuud ja neli päeva vangistust.
Vale on eile uudisteportaalides ilmunud uudises esitatud väide, et Kirill Kopeikin peksis surnuks oma joomakaaslase. Seda ei ole väidetud ei kohtuotsuses ega ka Kirill Kopeikinile esitatud süüdistuses.
Juba maakohtus leidis tuvastamist, et kannatanu tarvitas sel päeval K. Kopeikini elukohas alkoholi koos K. Kopeikini emaga ning läks koju saabunud K. Kopeikinile kallale. Kohtus leidis tuvastamist seegi, et kannatanu oli varemgi K. Kopeikini suhtes vägivalda tarvitanud.
Maakohus leidis, et kuigi kannatanu K. Kopeikinit ründas, ei põhjustanud see K. Kopeikinil hingelise erutuse seisundit. Ringkonnakohus leidis, et ses osas maakohus eksis. Ringkonnakohtu hinnangul oli tegemist provotseeritud tapmisega (KarS § 115), mille eest on ette nähtud oluliselt kergem karistus kui mõrva eest.
Otsuse saab vaidlustada Riigikohtus.